**Jama Dimnice**

**(poročilo)**

**Uvod**

S to vajo smo hoteli pobližje spoznati eno izmed najbolj zanimivih krakkih jam, jamo Dimnice. Poleg samega ogleda pa smo se seznanili tudi z nekaterimi najosnovnejšimi postopki, s katerimi jamarji določajo karakteristike, značilnosti neke jame.

**Potek dela**

Vajo smo izvedli 15.12.1999 v relativno hladnem vremenu; zunanja temperatura je bila 0.9C. Pred vhodom v jamo nas je počakal geograf in jamarski inštruktor, gospod Jože Žumer. Opremil nas je z jamarsko opremo (karbidne in električne-akumulatorske svetilke) in nam razdelil delovne liste z nalogami, ki naj bi jih opravili na posameznih postajah v jamskem svodu.

Naša skupina je dobila nalogo preučiti

* sigove tvorbe v Beli dvorani (postaja št.2)
* živali v Črpalki (postaja št.3)
* usedline v Končni dvorani (postaja št.6)

Rezultati so predstavljeni na priloženem delovnem listu.

Vse opazovanje je potekalo pod strokovnim vodstvom, tako da so rezultati preverjeni in točni.

**Ugotovitve**

Jama Dimnice je ena najbolj zanimivih in tudi ena najdaljših kraških jam v Sloveniji. Bogata je s kraškimi jamskimi oblikami (stalaktiti, stalagmiti, stebri, kope, zavesice) in pa tudi s kraško-rečnimi oblikami (podzemni tok reke Rižane, podzemni rečni nanosi); presenetljivo je v jami tudi nekaj vrst živali (netopirji, postarnice).

S takim naravnim bogastvom se postavlja vprašanje, zakaj jama ni bolj turistično znana in odprta. Večja turistična promocija in ureditev infrastrukture do jame bi gotovo povečala obisk.

Vendar mislim, da jamo Dimnice dela privlačno ravno njena nedotaknjenost in neokrnjenost!